pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้ใช้บัตรเดบิตและร้านค้ารับโชคเงินล้านจากการรับจ่ายเงินผ่านระบบอิเล็กทรอนิกส์แทนเงินสด
วันพฤหัสบดีที่ 3 พฤษภาคม 2561
ผู้ใช้บัตรเดบิตและร้านค้ารับโชคเงินล้านจากการรับจ่ายเงินผ่านระบบอิเล็กทรอนิกส์แทนเงินสด
ที่ปรึกษาด้านเศรษฐกิจการเงิน สศค. และผู้ช่วยผู้ว่าการสายนโยบายระบบการชําระเงินและเทคโนโลยีทางการเงิน ธปท. มอบรางวัลแก่ผู้โชคดีในโครงการแจกโชคจากการใช้บัตรเดบิต ครั้งที่ 11
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง และนางสาวสิริธิดา พนมวัน ณ อยุธยา ผู้ช่วยผู้ว่าการสายนโยบายระบบการชําระเงินและเทคโนโลยีทางการเงิน ธนาคารแห่งประเทศไทย มอบรางวัลแก่ผู้โชคดีในโครงการแจกโชคจากการใช้บัตรเดบิต ครั้งที่ 11 โดยผู้โชคดีที่ได้รับรางวัลที่ 1 มูลค่า 1 ล้านบาท คือ นายธนบดี มั่นจิตร์ ซึ่งเป็นผู้โชคดีจากการใช้บัตรเดบิตของธนาคารไทยพาณิชย์ จํากัด (มหาชน) และ บริษัท จิ้น เทียน ชั่น เทรดดิ้ง อินเตอร์เนชั่นแนล จํากัด ซึ่งเป็นผู้โชคดีด้านร้านค้าที่รับชําระเงินผ่านเครื่องรับชําระเงินทางอิเล็กทรอนิกส์ (EDC) ของธนาคารกรุงเทพ จํากัด (มหาชน) ในโอกาสนี้ นางสาวพิมพ์ใจ ทองมี ผู้ช่วยผู้จัดการใหญ่ ผู้บริหารสาย Payments Product Sales and Delivery ธนาคารไทยพาณิชย์ จํากัด (มหาชน) และนางสาววรรณดี กิจกูล Vice President ฝ่ายการตลาดบัตรเครดิต ธนาคารกรุงเทพ จํากัด (มหาชน) ร่วมแสดงความยินดี
โครงการแจกโชคจากการใช้บัตรเดบิต เป็นส่วนหนึ่งของแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment) เพื่อส่งเสริมให้ประชาชนใช้บัตรเดบิตและบัตรสวัสดิการแห่งรัฐแทนเงินสด และส่งเสริมให้ร้านค้าติดตั้งเครื่อง EDC ซึ่งจะช่วยเพิ่มช่องทางรับชําระเงินด้วยบัตรเดบิต โดยตั้งแต่ดําเนินโครงการพบว่า มีผลตอบรับอย่างดี โดยปริมาณธุรกรรมบัตรเดบิตที่มีสิทธิ์เข้าร่วมลุ้นรับโชคในด้านร้านค้ามีเพิ่มขึ้นกว่า 4 เท่า และด้านผู้ใช้บัตรเพิ่มขึ้นเกือบ 3 เท่า
โครงการแจกโชคจากการใช้บัตรเดบิตจะมีขึ้นทั้งหมด 12 ครั้ง โดยจะสิ้นสุดในเดือนพฤษภาคม 2561 (ข้อมูลธุรกรรมในเดือนเมษายน 2561) รวมเงินรางวัล 84 ล้านบาท ได้รับการสนับสนุนจากสํานักงานสลากกินแบ่งรัฐบาล ซึ่งแม้หลังจากโครงการแจกโชคจากการใช้บัตรเดบิตสิ้นสุดลง แต่ประโยชน์จากการรับจ่ายเงินผ่านระบบอิเล็กทรอนิกส์แทนเงินสด ทั้งในการลดต้นทุนการบริหารจัดการ การเพิ่มความรวดเร็ว ปลอดภัยในการชําระค่าสินค้าและบริการ รวมถึงการยกระดับขีดความสามารถในการแข่งขันของประเทศโดยรวมยังคงมีอยู่ต่อเนื่อง จึงขอเชิญชวนให้ประชาชนปรับเปลี่ยนพฤติกรรมหันมาใช้จ่ายผ่านระบบอิเล็กทรอนิกส์แทนเงินสดต่อไป
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3289 3229 และ 3315
รัฐบาลไทย-ข่าวทำเนียบรัฐบาล-รมว.พม. กำชับ พมจ.ยะลา เร่งช่วยเหลือเยียวยาผู้ได้รับผลกระทบจากเหตุการณ์ระเบิดในพื้นที่จังหวัดยะลา
วันพุธที่ 21 สิงหาคม 2562
รมว.พม. กําชับ พมจ.ยะลา เร่งช่วยเหลือเยียวยาผู้ได้รับผลกระทบจากเหตุการณ์ระเบิดในพื้นที่จังหวัดยะลา
รมว.พม. กําชับ พมจ.ยะลา เร่งช่วยเหลือเยียวยาผู้ได้รับผลกระทบจากเหตุการณ์ระเบิดในพื้นที่จังหวัดยะลา
วันนี้ (21 ส.ค. 62) เวลา 14.00 น. ที่ กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า จากการพูดคุยและรับฟังปัญหาในแต่ละพื้นที่จากพัฒนาสังคมและความมั่นคงของมนุษย์จังหวัด (พมจ.) ทุกจังหวัด ในการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 26/2562 โดยระบบการประชุมทางไกล Video Conference ซึ่งได้รับรายงานจาก พมจ. ยะลา ถึงเหตุการณ์คนร้ายลอบวางระเบิดในพื้นที่จังหวัดยะลา เมื่อวันที่ 20 สิงหาคม 2562 ซึ่งมีประชาชนที่ได้รับบาดเจ็บจํานวน 8 ราย แบ่งเป็นผู้ใหญ่ จํานวน 4 ราย แบ่งเป็นชาย 2 ราย และหญิง 2ราย และเด็กอีกจํานวน 4 ราย เป็นหญิงทั้งหมด โดยในส่วนของเด็กนั้นได้รับการรักษาและเดินทางกลับบ้านเรียบร้อยแล้ว ส่วนผู้ใหญ่ จํานวน 4 ราย อยู่ระหว่างรอการประเมินอาการของแพทย์
"ตามที่รัฐบาล นําโดยพลเอก ประยุทธ์ จันทร์โอชา นายกรัฐมนตรี มีความห่วงใยผู้ได้รับผลกระทบจากเหตุการณ์ระเบิดดังกล่าวและได้มอบหมายให้กระทรวง พม. ลงพื้นที่ช่วยเหลือเยียวยาผู้ได้รับผลกระทบอย่างใกล้ชิด ทั้งนี้ พมจ. ยะลาได้เร่งลงพื้นที่ประเมินทางสังคมและได้เยียวยาความเสียหายตามเกณฑ์และระเบียบของทางราชการเป็นที่เรียบร้อยแล้ว โดยกระทรวง พม. ได้เฝ้าติดตามเป็นระยะๆ พร้อมทั้งมีนักจิตวิทยา นักสังคมสงเคราะห์ ลงพื้นที่เยี่ยมและให้กําลังใจ รวมทั้งประเมินสภาพจิตใจของเด็กและสมาชิกในครอบครัวอย่างต่อเนื่อง นอกจากนี้ ยังได้สั่งการให้ พมจ.ยะลา ติดตามอาการบาดเจ็บของเด็กทั้งหมดหลังจากกลับไปพักที่บ้าน และช่วยเหลือเรื่องการศึกษาของเด็กทั้งหมด อย่างไรก็ตาม กระทรวง พม. มีความห่วงใยประชาชนทุกกลุ่มเป้าหมายที่ได้รับผลกระทบจากเหตุการณ์ดังกล่าว และพร้อมช่วยเหลือเยียวยาตามภารกิจของกระทรวง พม.” นายจุติ กล่าวในตอนท้าย
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  18 ธันวาคม 2561
วันอังคารที่ 18 ธันวาคม 2561
สรุปข่าวการประชุมคณะรัฐมนตรี  18 ธันวาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รฟม. เตรียมพร้อมให้บริการรถไฟฟ้า MRT เพื่ออำนวยความสะดวกและรองรับการเดินทางของประชาชนช่วงพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช
วันพฤหัสบดีที่ 28 กันยายน 2560
รฟม. เตรียมพร้อมให้บริการรถไฟฟ้า MRT เพื่ออํานวยความสะดวกและรองรับการเดินทางของประชาชนช่วงพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช
ตามที่ รัฐบาลโดยกระทรวงคมนาคมได้สั่งการให้ทุกหน่วยงาน เตรียมพร้อมอํานวยความสะดวกและปลอดภัยรองรับการเดินทางของประชาชนในช่วงพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ระหว่างวันที่ 25-29 ตุลาคม 2560 นั้น
การรถไฟฟ้าขนส่งมวลชนแห่งประเทศไทย (รฟม.) ได้จัดเตรียมความพร้อมในการให้บริการเดินรถไฟฟ้าทั้ง 2 สาย คือ รถไฟฟ้ามหานคร สายเฉลิมรัชมงคล (รถไฟฟ้า MRT สายสีน้ําเงิน) และสายฉลองรัชธรรม (รถไฟฟ้า MRT สายสีม่วง) ดังนี้
- วันที่ 26 ตุลาคม 2560 ให้บริการรถไฟฟ้าฟรีทั้ง 2 สาย และจะขยายเวลาเปิดให้บริการจนถึงเวลา 02.00 น. (ของวันที่ 27 ตุลาคม 2560)
- วันที่ 25 และ 27 ตุลาคม 2560 ให้บริการรถไฟฟ้าฟรีเฉพาะรถไฟฟ้า MRT สายสีม่วง ตั้งแต่เวลา 05.30 – 24.00 น.
นายฤทธิกา สุภารัตน์ รองผู้ว่าการการรถไฟฟ้าขนส่งมวลชนแห่งประเทศไทย (บริหาร) รักษาการแทน ผู้ว่าการการรถไฟฟ้าขนส่งมวลชนแห่งประเทศไทย เปิดเผยว่า ในช่วงพระราชพิธีฯ รฟม. ได้สั่งการให้ บริษัท ทางด่วนและรถไฟฟ้ากรุงเทพ จํากัด (มหาชน) (BEM) ผู้ให้บริการเดินรถไฟฟ้า MRT ทั้ง 2 สาย จัดเตรียมแผนการเดินรถเพื่อรองรับการเดินทางของประชาชนในกรณีที่มีประชาชนใช้บริการเป็นจํานวนมาก โดยรถไฟฟ้า MRT สายสีน้ําเงิน ได้จัดเตรียมรถไฟฟ้าให้บริการสูงสุดจํานวน 19 ขบวน และสายสีม่วง ให้บริการสูงสุดจํานวน 12 ขบวน มีการจัดเตรียมเหรียญโดยสารให้เพียงพอและการตั้งจุดออกเหรียญโดยสาร/คูปอง นอกห้องออกบัตรโดยสาร จัดเตรียมสิ่งอํานวยความสะดวกภายในสถานี จัดเตรียมเจ้าหน้าที่ดูแลอํานวยความสะดวกและความปลอดภัย รวมถึงเจ้าหน้าที่ช่วยเหลือปฐมพยาบาลหากมีผู้โดยสารต้องการความช่วยเหลือ ตลอดจนการเตรียมความพร้อมของระบบและอุปกรณ์ใช้งานต่างๆ ให้อยู่ในสภาพพร้อมใช้งาน 100 % เพื่อให้การบริการเป็นไปด้วยความสะดวก รวดเร็ว และปลอดภัย
ในส่วนของประชาชนที่จะเดินทางโดยรถยนต์ส่วนบุคคล รฟม. มีอาคารและลานจอดรถของรถไฟฟ้า MRT ทั้ง 2 สาย ที่ให้บริการฟรีในช่วงพระราชพิธีฯ ดังนี้
- รถไฟฟ้า MRT สายสีน้ําเงิน จะให้บริการจอดรถฟรีในวันที่ 26 ตุลาคม 2560 เฉพาะอาคารจอดรถสถานีลาดพร้าว และ อาคารจอดรถสถานีศูนย์วัฒนธรรมฯ ตั้งแต่เวลา 05.00 น. ถึง 01.00 น.
- รถไฟฟ้า MRT สายสีม่วง จะให้บริการจอดรถฟรีในวันที่ 25 - 27 ตุลาคม 2560 ทุกอาคารจอดรถ ซึ่งมีจํานวน 4 แห่ง ประกอบด้วย อาคารจอดรถสถานีคลองบางไผ่ อาคารจอดรถสถานีสามแยกบางใหญ่ อาคารจอดรถสถานีบางรักน้อยท่าอิฐ และอาคารจอดรถสถานีแยกนนทบุรี 1 ตั้งแต่เวลา 05.00 น. ถึง 01.00 น. ทั้งนี้ สามารถติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊คแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044 และศูนย์วิทยุพสุธา รฟม. โทร. 0 2938 3666
รัฐบาลไทย-ข่าวทำเนียบรัฐบาล-เชื้อไวรัสโควิด-19 สามารถเข้าสู่หัวใจหรือสมองได้หรือไม่ และมีผลต่อร่างกายอย่างไร ??
วันศุกร์ที่ 21 สิงหาคม 2563
เชื้อไวรัสโควิด-19 สามารถเข้าสู่หัวใจหรือสมองได้หรือไม่ และมีผลต่อร่างกายอย่างไร ??
เชื้อไวรัสโควิด-19 สามารถเข้าสู่หัวใจหรือสมองได้หรือไม่
Q : เชื้อไวรัสโควิด-19 สามารถเข้าสู่หัวใจหรือสมองได้หรือไม่ และมีผลต่อร่างกายอย่างไร ??
A : เชื้อไวรัสโควิด-19 สามารถเปลี่ยนแปลงตัวเองให้เข้าสู่ร่างกายของมนุษย์ได้ดีขึ้น โดมีการพบว่าเชื้อฯ สามารถเข้าสู่สมองของผู้ป่วยที่ประเทศจีน ส่วนในด้านของหัวใจ ยังไม่มีข้อมูลที่ชัดเจน แต่พบว่าผู้ป่วย ในจีน อิตาลี สหรัฐฯ เยอรมัน มีอาการทางหัวใจ เช่น หัวใจอักเสบ กล้ามเนื้อหัวใจอักเสบ ซึ่งยังเป็นที่ถกเถียงกันว่าเกิดจากไวรัสฯ เข้าสู่หัวใจหรือเกิดจากร่างกายสร้างภูมิคุ้มกันขึ้นมาแล้วมีผลกระทบต่อหัวใจ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 28 พฤษภาคม 2563
วันพฤหัสบดีที่ 28 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 28 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 14 ราย รวมผู้ป่วยกลับบ้านสะสม 2,945 ราย หรือคิดเป็นร้อยละ 96.08 ของผู้ป่วยทั้งหมด เหลือผู้ป่วยที่ยังรักษาอยู่ในโรงพยาบาลจํานวน 63 ราย หรือร้อยละ 2.06 ของผู้ป่วยทั้งหมด มีผู
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่28 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 14 ราย รวมผู้ป่วยกลับบ้านสะสม 2,945 ราย หรือคิดเป็นร้อยละ 96.08 ของผู้ป่วยทั้งหมด เหลือผู้ป่วยที่ยังรักษาอยู่ในโรงพยาบาลจํานวน 63 ราย หรือร้อยละ 2.06 ของผู้ป่วยทั้งหมด มีผู้ติดเชื้อรายใหม่เพิ่ม 11 ราย เป็นคนไทยที่เดินทางกลับจากต่างประเทศและได้เข้ารับการเฝ้าระวังกักตัวในสถานที่รัฐจัดให้ (จากกาตาร์ 6 ราย, คูเวต 4 ราย, อินเดีย 1 ราย) ไม่มีผู้เสียชีวิตเพิ่ม รวมผู้เสียชีวิตสะสม 57 ราย มีผู้ป่วยสะสมทั้งสิ้น 3,065 ราย
สําหรับผู้ติดเชื้อรายใหม่ขณะนี้ ส่วนใหญ่เป็นคนไทยที่เดินทางกลับเข้าประเทศ ที่ทยอยเดินทางมาด้วยเครื่องบินและด่านพรมแดน เพื่อเป็นการป้องกันการแพร่เชื้อให้คนในประเทศ รัฐบาลจึงได้มอบหมายให้หน่วยงานที่เกี่ยวข้องจัดมาตรการรองรับคนไทยกลุ่มนี้ โดยทุกคนต้องเข้าสู่ระบบกักตัวเพื่อเฝ้าระวังโรคเป็นเวลา 14 วันในสถานที่ที่รัฐจัดให้ (State Quarantine) โดยไม่เสียค่าใช้จ่าย และไม่มีค่านายหน้าจากผู้ประกอบกิจการแต่อย่างใดสําหรับผู้เข้ารับการกักตัวที่มีความประสงค์จะเข้าพักในโรงแรมทางเลือก (Alternative State Quarantine) จะต้องรับผิดชอบค่าใช้จ่ายเอง ซึ่งทั้ง 2 ประเภท มีข้อกําหนดตามเงื่อนไข มีระบบการดูแลสุขภาพ ภายใต้การดูแลของบุคลากรทางการแพทย์ และต้องทําการตรวจหาเชื้อ 2 ครั้งเช่นเดียวกัน หากพบว่าป่วยจะนําเข้าสู่ระบบการรักษาทันที
สําหรับในวันนี้ (28 พฤษภาคม 2563) จะมีเที่ยวบินนําคนไทยจากประเทศเวียดนาม ออสเตรเลีย และสหรัฐอเมริกา กลับเข้าประเทศ เป็นนักเรียน นักศึกษา พระสงฆ์ คนไทยตกค้าง รวมจํานวน 400 ราย
****************************** 28 พฤษภาคม2563
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม  ให้การต้อนรับเอกอัครราชทูตเครือรัฐออสเตรเลียประจำประเทศไทย
วันพฤหัสบดีที่ 29 มีนาคม 2561
รองนายกรัฐมนตรีและรัฐมนตรีว่าการกระทรวงยุติธรรม  ให้การต้อนรับเอกอัครราชทูตเครือรัฐออสเตรเลียประจําประเทศไทย
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมคณะ ให้การต้อนรับนายพอล โรบิลลิอาร์ด (H.E. Mr. Paul Robilliard) เอกอัครราชทูตเครือรัฐออสเตรเลียประจําประเทศไทย
ในวันพฤหัสบดีที่ ๒๙ มีนาคม ๒๕๖๑ เวลา ๐๙.๐๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ
พลอากาศเอกประจินจั่นตองรองนายกรัฐมนตรีและรัฐมนตรีว่าการกระทรวงยุติธรรม
พร้อมคณะให้การต้อนรับนายพอล โรบิลลิอาร์ด(H.E.Mr.PaulRobilliard)
เอกอัครราชทูตเครือรัฐออสเตรเลียประจําประเทศไทย ในโอกาสเข้าเยี่ยมคารวะ
และหารือข้อราชการร่วมกันในกรอบนโยบายความร่วมมือระหว่างประเทศไทย
และเครือรัฐออสเตรเลีย โดยเน้นย้ําถึงความสําคัญในความร่วมมือด้านการปราบปราม
ยาเสพติด ภายใต้หน่วยปฏิบัติการเฉพาะกิจร่วมไทย-ออสเตรเลีย
ด้านการปราบปรามยาเสพติด และอาชญากรรมข้ามชาติ(TaskforceStorm)
แผนปฏิบัติการแม่โขงปลอดภัย(SafeMekongOperation) ความร่วมมือด้านการ
ต่อต้านการก่อการร้าย และแนวคิดสุดโต่ง ความมั่นคงด้านไซเบอร์(CyberSecurity)
ตลอดจนความร่วมมือในการปราบปรามอาชญากรรมข้ามชาติอื่นๆ ที่เกี่ยวข้อง
ซึ่งการหารือครั้งนี้เป็นการกระชับสัมพันธไมตรีอันดี
และเป็นการบูรณาการความร่วมมือระหว่างกระบวนการยุติธรรมไทยและออสเตรเลีย
ให้แน่นแฟ้นยิ่งขึ้นต่อไป
รัฐบาลไทย-ข่าวทำเนียบรัฐบาล-รปอ.ภานุวัฒน์ฯ ให้การต้อนรับคณะผู้แทนภาครัฐเมืองเสิ่นหยาง มณฑลเหลียวหนิง สาธารณรัฐประชาชนจีน
วันพฤหัสบดีที่ 7 พฤศจิกายน 2562
รปอ.ภานุวัฒน์ฯ ให้การต้อนรับคณะผู้แทนภาครัฐเมืองเสิ่นหยาง มณฑลเหลียวหนิง สาธารณรัฐประชาชนจีน
นายภานุวัฒน์ ตริยางกูรศรี รองปลัดกระทรวงอุตสาหกรรม  ให้การต้อนรับ นําคณะผู้แทนภาครัฐจากเมืองเสิ่นหยาง มณฑลเหลียวหนิง สาธารณรัฐประชาชนจีน เข้าเยี่ยมคารวะ ณ ห้องประชุม อก. 2 ชั้น 3 สํานักงานปลัดกระทรวงอุตสาหกรรม
วันนี้ (7 พฤศจิกายน 2562) นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายเดชา จาตุธนานันท์ รองอธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ให้การต้อนรับ Mr. Ma Zhanchun , Vice Chairman , The Standing Committee of Shenyang Municipal People’s Congress นําคณะผู้แทนภาครัฐจากเมืองเสิ่นหยาง มณฑลเหลียวหนิง สาธารณรัฐประชาชนจีน เข้าเยี่ยมคารวะ ณ ห้องประชุม อก. 2 ชั้น 3 สํานักงานปลัดกระทรวงอุตสาหกรรม พร้อมหารือแนวทางความร่วมมือทางด้านนวัตกรรม และเทคโนโลยีอุตสาหกรรมระหว่างเมืองเสิ่นหยางกับประเทศไทย เพื่อพัฒนาไปสู่ความร่วมมือด้านการค้าและการลงทุนร่วมกันระหว่างสองประเทศต่อไปในอนาคต โดยมีกรรมการผู้แทนสมาคมการค้าและการลงทุนเอเชียน-สากล เข้าร่วมต้อนรับด้วย
ในการนี้ ผู้แทนภาครัฐจากเมืองเสิ่นหยาง ฝากประชาสัมพันธ์เชิญชวนเข้าร่วมชมงาน “มหกรรมแสดงสินค้ามาตรฐานไทยและจีนส่งออก” ครั้งที่ 9 ระหว่างวันที่ 8-10 พฤศจิกายน 2562 ณ ฮอลล์ 9-10 ศูนย์แสดงสินค้าและการประชุมอิมแพค เมืองทองธานี โดยเมืองเสิ่นหยาง ซึ่งมีอุตสาหกรรมเด่นในด้านยานยนต์และระบบอัตโนมัติ ได้ร่วมออกบูธภายในงานดังกล่าวด้วย
รัฐบาลไทย-ข่าวทำเนียบรัฐบาล-ผช.รมว.พม. พร้อมสายด่วน พม. 1300 ลงพื้นที่เร่งช่วยเหลือ 6 ครอบครัวผู้ประสบปัญหาทางสังคม ในชุมชนเพชรเกษม 1 เขตบางกอกใหญ่ กรุงเทพฯ
วันศุกร์ที่ 17 มกราคม 2563
ผช.รมว.พม. พร้อมสายด่วน พม. 1300 ลงพื้นที่เร่งช่วยเหลือ 6 ครอบครัวผู้ประสบปัญหาทางสังคม ในชุมชนเพชรเกษม 1 เขตบางกอกใหญ่ กรุงเทพฯ
ผช.รมว.พม. พร้อมสายด่วน พม. 1300 ลงพื้นที่เร่งช่วยเหลือ 6 ครอบครัวผู้ประสบปัญหาทางสังคม ในชุมชนเพชรเกษม 1 เขตบางกอกใหญ่ กรุงเทพฯ
เมื่อวันที่ 16 ม.ค. 63 เวลา 13.30 น. นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ พร้อมด้วยศูนย์ช่วยเหลือสังคม สายด่วน พม. 1300 และหน่วยงานที่เกี่ยวข้อง ลงพื้นที่เยี่ยมและช่วยเหลือครอบครัวกลุ่มเป้าหมายของกระทรวง พม. ทั้งเด็ก เยาวชน คนพิการ ผู้สูงอายุ และผู้ด้อยโอกาสที่ประสบปัญหาทางสังคม จํานวน 6 ครอบครัว ณ ชุมชนเพชรเกษม 1 ซอยเพชรเกษม 1 แขวงวัดท่าพระ เขตบางกอกใหญ่ กรุงเทพมหานคร
นายสากล กล่าวว่า วันนี้ ตนพร้อมด้วยศูนย์ช่วยเหลือสังคม สายด่วน พม. 1300 และหน่วยงานที่เกี่ยวข้อง ได้แก่ 1. กรมพัฒนาสังคมและสวัสดิการ (พส.) 2. กรมส่งเสริมและพัฒนาคุณภาพชีวิตคนพิการ (พก.) 3. กรมกิจการผู้สูงอายุ (ผส.) 4. กรมกิจการเด็กและเยาวชน (ดย.) โดยบ้านพักเด็กและครอบครัวกรุงเทพมหานคร 5. สํานักงานเขตบางกอกใหญ่ โดยฝ่ายพัฒนาชุมชน และ 6.ศูนย์บริการสาธารณะสุข 33 วัดหงส์รัตนาราม รวมทั้ง อาสาสมัครพัฒนาสังคมและความมั่นคงของมนุษย์ (อพม.) ได้ลงพื้นที่เยี่ยมและช่วยเหลือครอบครัวกลุ่มเป้าหมายของกระทรวง พม. ที่ประสบปัญหาทางสังคม รวมจํานวน 6 ครอบครัว ณ ชุมชนเพชรเกษม 1 ซอยเพชรเกษม 1 แขวงวัดท่าพระ เขตบางกอกใหญ่ กรุงเทพมหานคร อาทิ 1) หญิงชราอายุ 79 ปี ป่วยเป็นโรคเก๊าท์และโรคไต อาศัยอยู่เพียงลําพัง 2) หญิงชราอายุ 64 ปี มีอาการหลงลืม อาศัยอยู่กับลูกชาย เมื่อลูกชายออกไปทํางานข้างนอกจําเป็นต้องขังไว้ในบ้านเพียงลําพัง เพื่อป้องกันการเดินพลัดหลงออกไปที่อื่น เนื่องจากเคยพลัดหลงและหายออกจากบ้านหลายวัน 3) หญิงชราอายุ 72 ปี ป่วยเป็นโรคกระเพาะ อาศัยอยู่กับหลานวัย 33 ปี ไม่ได้ประกอบอาชีพเป็นหลักแหล่ง ทําให้มีรายได้ไม่เพียงพอค่าใช้จ่าย 4) หญิงชราอายุ 61 ปี ไม่ได้ประกอบอาชีพ อาศัยอยู่กับสามีแก่ชราอายุ 61 ปี ที่ป่วยเป็นโรคหัวใจ ความดัน และเบาหวาน ประกอบอาชีพขับรถมอเตอร์ไซค์รับจ้าง มีรายได้วันละ 200-300 บาท ซึ่งไม่เพียงพอค่าใช้จ่าย เป็นต้น
นายสากล กล่าวต่อไปว่า หน่วยงานสังกัดกระทรวง พม. และหน่วยงานที่เกี่ยวข้อง ได้ร่วมกันประเมินทางสังคมและตรวจสอบข้อเท็จจริง เพื่อให้ความช่วยเหลือทั้งในระยะเร่งด่วนและระยะยาว ดังนี้ 1) มอบเครื่องอุปโภคบริโภคที่จําเป็น 2) นําเรื่องของครอบครัวที่มีเด็ก คนพิการ ผู้สูงอายุ และผู้ด้อยโอกาสที่ประสบปัญหาทางสังคม เข้าพิจารณาเพื่อขอรับเงินสงเคราะห์ 3) ซ่อมแซม ปรับปรุง ที่อยู่อาศัยให้มีความเหมาะสม มั่นคง และถูกสุขลักษณะสําหรับกลุ่มเป้าหมาย 4) รักษาพยาบาลผู้ป่วยอย่างต่อเนื่อง 5) มอบหมายให้ อพม. ในชุมชน เยี่ยมบ้านเพื่อช่วยดูแลกลุ่มเป้าหมายอย่างสม่ําเสมอ 6) ให้คําปรึกษาแนะนําเรื่องการประกอบอาชีพและการส่งเสริมรายได้อย่างมั่นคง 7) ให้คําปรึกษาแนะนําเพื่อขอรับสิทธิสวัสดิการอื่นตามกฎหมาย และ 8) หาแนวทางร่วมกันในการช่วยเหลือกลุ่มเป้าหมายเพื่อการพัฒนาชีวิตที่ดีในระยะยาวต่อไป
รัฐบาลไทย-ข่าวทำเนียบรัฐบาล-ปลัด สธ. เปิดงาน 100 ปีการสาธารณสุขไทย เขตสุขภาพที่ 4 ชูแนวคิด Smart Aging สังคมผู้สูงอายุคุณภาพ
วันจันทร์ที่ 18 มิถุนายน 2561
ปลัด สธ. เปิดงาน 100 ปีการสาธารณสุขไทย เขตสุขภาพที่ 4 ชูแนวคิด Smart Aging สังคมผู้สูงอายุคุณภาพ
ปลัดกระทรวงสาธารณสุข เปิดงาน 100 ปีสาธารณสุขไทย เขตสุขภาพที่ 4 ภายใต้แนวคิด ผู้สูงอายุคุณภาพ Smart Aging ตามยุทธศาสตร์ 3 S ของรัฐบาล รองรับการเข้าสู่สังคมผู้สูงอายุอย่างสมบูรณ์ (Aged Society) ในปี 2564
วันนี้ (18 มิถุนายน 2561) นายแพทย์เจษฎา โชคดํารงสุข ปลัดกระทรวงสาธารณสุข เปิดงาน 100 ปี สาธารณสุขไทย เขตสุขภาพที่ 4 ภายใต้แนวคิด “Smart Aging” ณ จังหวัดพระนครศรีอยุธยา และให้สัมภาษณ์ว่า ประเทศไทยเข้าสู่สังคมผู้สูงอายุ (Aging Society)ตั้งแต่ปี 2548 ขณะนี้มีร้อยละ 16 และจะเข้าสู่สังคมผู้สูงอายุอย่างสมบูรณ์ (Aged Society)มีผู้สูงอายุร้อยละ 20 ของประชากรทั้งหมดในปี 2564 โดยได้ร่วมกับ 4 กระทรวงหลักดําเนินการภายใต้ยุทธศาสตร์3 SคือStrong : HealthyมีสุขภาพดีSocialการมีส่วนร่วมในสังคม และSecurityความมั่นคงปลอดภัย เน้นการป้องกันและส่งเสริมสุขภาพ ให้ผู้สูงอายุมีความรอบรู้ด้านสุขภาพHealth literacyและจัดระบบดูแลผู้สูงอายุ โดยเฉพาะการดูแลระยะยาวในกลุ่มผู้สูงอายุที่มีภาวะพึ่งพิง การดูแลระยะกลางในกลุ่มผู้ป่วยโรคหลอดเลือดสมอง และบริการที่เชื่อมโยงโดยใช้ชุมชนเป็นฐาน ตั้งแต่ระบบบริการปฐมภูมิ ทั้งโรงพยาบาลส่งเสริมสุขภาพตําบล คลินิกหมอครอบครัว อาสาสมัครดูแลผู้สูงอายุ ชุมชน จนถึงโรงพยาบาลใหญ่
สําหรับจังหวัดพระนครศรีอยุธยา ให้ความสําคัญกับผู้สูงอายุ โดยจัดตั้งชมรมผู้สูงอายุจังหวัดพระนครศรีอยุธยา มีสมาชิกกว่าร้อยคน เป็นต้นแบบกลุ่มผู้สูงอายุเข้มแข็ง มีสุขภาพดี อายุยืน มาร่วมเป็นจิตอาสาช่วยงานในโรงพยาบาล และมีเครือข่ายในหมู่บ้าน ดูแล ช่วยเหลือ และถ่ายทอดความรู้ให้กับผู้สูงอายุอื่น ๆ
จากนั้น ได้ตรวจเยี่ยมการดําเนินงานคลินิกหมอครอบครัววัดอินทาราม ซึ่งเป็นคลินิกหมอครอบครัวแห่งแรกของประเทศไทย มีแพทย์เวชศาสตร์ครอบครัวและสหวิชาชีพ เริ่มดําเนินการปี 2532 พร้อมทั้งติดตามการดําเนินงานระบบการแพทย์ฉุกเฉิน (Emergency Care System : ECS)โรงพยาบาลพระนครศรีอยุธยา ซึ่งเป็นโรงพยาบาลที่มีศักยภาพในการบริหารจัดการผู้ป่วยฉุกเฉินได้รับการดูแลรักษาที่มีคุณภาพ ไม่ว่าจะเป็นด้านห้องฉุกเฉินตามนโยบายผู้ป่วยหายและรอดตาย การดูแลผู้ป่วยตั้งแต่ในรถกู้ชีพที่มีการสื่อสารโดยตรงกับห้องฉุกเฉินเพื่อให้ผู้ป่วยได้รับการรักษาอย่างต่อเนื่อง โดยมีแพทย์เวชศาสตร์ฉุกเฉินร่วมไปรถกู้ชีพช่วยให้ผู้ป่วยปลอดภัยเจ้าหน้าที่ทํางานได้อย่างมีคุณภาพ รวมถึงการเตรียมแผนรองรับภัยพิบัติของสถานพยาบาล ทําให้เจ้าหน้าที่สามารถปฏิบัติงานปลอดภัยและเต็มประสิทธิภาพ
***********************18 มิถุนายน 2561
รัฐบาลไทย-ข่าวทำเนียบรัฐบาล-พม. จัดทำครัวกลาง แจกอาหารปรุงสุกสะอาด พร้อมเตรียมแผนช่วยชาวชุมชนคลองเตยเดือดร้อน จากโรคโควิด-19 ตามโครงการ พม. เราไม่ทิ้งกัน
วันเสาร์ที่ 25 เมษายน 2563
พม. จัดทําครัวกลาง แจกอาหารปรุงสุกสะอาด พร้อมเตรียมแผนช่วยชาวชุมชนคลองเตยเดือดร้อน จากโรคโควิด-19 ตามโครงการ พม. เราไม่ทิ้งกัน
พม. จัดทําครัวกลาง แจกอาหารปรุงสุกสะอาด พร้อมเตรียมแผนช่วยชาวชุมชนคลองเตยเดือดร้อนจากโรคโควิด-19 ตามโครงการ พม. เราไม่ทิ้งกัน
วันนี้ (25 เม.ย. 63) เวลา 10.00 น. นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหารกระทรวง พม. ลงพื้นที่ชุมชนคลองเตย กทม. เพื่อประกอบอาหารปรุงสุกและจัดทําครัวกลาง พร้อมมอบสิ่งของอุปโภคบริโภคที่จําเป็น เพื่อให้ความช่วยเหลือเร่งด่วนในเบื้องต้น แก่กลุ่มเป้าหมายและประชาชนที่ได้รับความเดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ “พม. เราไม่ทิ้งกัน” ตามแนวคิด “สํารวจให้พบจบที่ชุมชน” โดยมีผู้นํากลุ่ม จํานวนกว่า 200 คน เป็นตัวแทนรับมอบสิ่งของ ณ ลานกีฬาชุมชนคลองเตยล็อค 4-5-6 เขตคลองเตย กรุงเทพฯ
นายปรเมธี กล่าวว่า ตามที่ กระทรวงการพัฒนาสังคมและความมั่นคงของมนุษย์ (พม.) ได้ขับเคลื่อนมาตรการป้องกัน แก้ไข และช่วยเหลือกลุ่มเป้าหมายและประชาชนที่ได้รับความเดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ พม. เราไม่ทิ้งกัน ตามแนวคิด สํารวจให้พบ จบที่ชุมชน เพื่อลงพื้นที่ให้การช่วยเหลือเยียวยาโดยเร็วที่สุดในชุมชนนําร่อง 286 ชุมชน ของ กทม. ภายใต้การดูแลของสถาบันพัฒนาองค์กรชุมชน (องค์การมหาชน) หรือ พอช. และการเคหะแห่งชาติ (กคช.) โดย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยประชาชนทุกกลุ่มเป้าหมาย ที่ได้รับความเดือดร้อน ในวันนี้ จึงได้มอบหมายตนเป็นหัวหน้าทีมลงพื้นที่ชุมชนคลองเตยล็อค 4-5-6 เขตคลองเตย เพื่อพบปะและให้กําลังใจชาวชุมชนที่ได้รับความเดือดร้อน อีกทั้งรับฟังปัญหาและความต้องการในการช่วยเหลือต่างๆ เพื่อนําไปจัดทําแผนฟื้นฟูชุมชนต่อไป พร้อมทั้งมอบเครื่องอุปโภคและบริโภคที่จําเป็นให้กับผู้นําชุมชนนําไปแจกจ่ายให้ชาวชุมชนเพื่อเป็นการช่วยเหลือในเบื้องต้น
นายปรเมธี กล่าวต่อไปว่า สําหรับชุมชนคลองเตย เป็นชุมชนแออัดอยู่ในพื้นที่เศรษฐกิจสําคัญที่มีการขนส่งสินค้าระหว่างประเทศ และได้รับผลกระทบจากการแพร่ระบาดของโรคโควิด-19 ทําให้เกิดสภาวะการตกงาน ขาดรายได้ และเงินเดือนบางส่วนลดลง ทั้งนี้ กระทรวง พม. โดย พอช. พร้อมกับสภาองค์กรชุมชนเขตคลองเตย และเครือข่ายชุมชนในพื้นที่เขตคลองเตย ได้ประสานความร่วมมือและดําเนินการขับเคลื่อนหาแนวทางการแก้ไขป้องกันและช่วยเหลือกลุ่มเป้าหมายเดือดร้อนในพื้นที่ชุมชนต่อไป
นายปรเมธี กล่าวเพิ่มเติมว่า อย่างไรก็ตาม กระทรวง พม. พร้อมบูรณาการทุกภาคส่วนเพื่อช่วยเหลือประชาชนที่เดือดร้อน โดยได้เตรียมแนวทางการช่วยเหลือในด้านต่างๆ ทั้งในระยะเร่งด่วน ระยะกลาง และระยะยาวต่อไป ทั้งนี้ ประชาชนกลุ่มเป้าหมายที่เดือดร้อนจากโรคโควิด-19 สามารถแจ้ง สายด่วน พม. โทร. 1300 บริการฟรี 24 ชม. ของศูนย์ช่วยเหลือสังคม ซึ่งกระทรวง พม. พร้อมให้คําปรึกษาและช่วยเหลืออย่างเต็มที่
รัฐบาลไทย-ข่าวทำเนียบรัฐบาล-รองนายกรัฐมนตรีเดินทางไปเยี่ยมชมศูนย์สุขภาพเชตวัน ศาลายา
วันพฤหัสบดีที่ 6 กรกฎาคม 2560
รองนายกรัฐมนตรีเดินทางไปเยี่ยมชมศูนย์สุขภาพเชตวัน ศาลายา
รองนายกรัฐมนตรีเดินทางไปเยี่ยมชมศูนย์สุขภาพเชตวัน ศาลายา
วันพฤหัสบดีที่ 6 กรกฎาคม 2560 เวลา 10.00 น. รองนายกรัฐมนตรี (พลเอก ธนะศักดิ์ ปฏิมาประกร)ได้เดินทางไปเยี่ยมชมศูนย์สุขภาพเชตวัน ศาลายา
ในเครือโรงเรียนแพทย์แผนโบราณวัดพระเชตุพนฯ (วัดโพธิ์) ซึ่งเป็นโรงเรียนแพทย์แผนไทยก่อตั้งในปี 2498 และเริ่มสอนการนวดไทยตั้งแต่ ปี 2504
โดยปัจจุบัน อบรมไปแล้วกว่า 100 รุ่น และมี 13 ประเทศมารับการอบรม และรัฐบาลได้เสนอ UNESCOให้การนวดแผนไทยเป็นมรดกทางวัฒนธรรมที่จับต้องไม่ได้
รัฐบาลไทย-ข่าวทำเนียบรัฐบาล-"รัฐบาล" แจง เหตุผล ไม่ใช้ยาแรงตั้งแต่ต้น ยืนยัน แก้โควิด-19 ด้วยหลักการสมดุล ให้ประชาชนได้รับผลกระทบน้อยที่สุด
วันเสาร์ที่ 4 เมษายน 2563
"รัฐบาล" แจง เหตุผล ไม่ใช้ยาแรงตั้งแต่ต้น ยืนยัน แก้โควิด-19 ด้วยหลักการสมดุล ให้ประชาชนได้รับผลกระทบน้อยที่สุด
"รัฐบาล" แจง เหตุผล ไม่ใช้ยาแรงตั้งแต่ต้น ยืนยัน แก้โควิด-19 ด้วยหลักการสมดุล ให้ประชาชนได้รับผลกระทบน้อยที่สุด
เมื่อวันที่ 4 เมษายน น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รัฐมนตรีว่าการกระทรวงกลาโหม ประกาศเคอร์ฟิว เริ่มตั้งแต่เวลา 22.00 น. - 04.00 น. มีผลบังคับใช้คืนวันที่ 3 เมษายนที่ผ่านมา ด้วยเห็นว่า แม้จะมีการประกาศ พ.ร.ก.ฉุกเฉิน และเพิ่มมาตรการเข้มข้นเพื่อป้องกันการแพร่ระบาดของโคโรนาไวรัส แต่ก็ยังมีคนบางส่วนไม่ให้ความร่วมมือ ไม่ปฏิบัติตามมาตรการเฝ้าระวังและคําแนะนําของกระทรวงสาธารณสุข ดังจะเห็นจากจํานวนตัวเลขผู้ติดเชื้อ ซึ่งยังคงอยู่ในระดับที่สูง แม้จะลดลงบ้าง แต่ก็ยังไม่เป็นที่น่าพอใจ ด้วยเหตุนี้นายกรัฐมนตรี จึงต้องใช้มาตรการที่เข้มข้นขึ้นอีก ในการประกาศเคอร์ฟิว ห้ามประชาชนออกจากเคหะสถานตามเวลาที่กําหนด โดยมีการประเมินสถานการณ์ตลอดเวลา พร้อมยกระดับความเข้มข้นอีกเมื่อจําเป็น
น.ส.ไตรศุลี กล่าวว่า การที่รัฐบาลไม่อาจใช้ยาแรงตั้งแต่ต้นเหมือนที่ประชาชนจํานวนไม่น้อยเรียกร้องนั้น เพราะเห็นว่าประชาชนอาจได้รับผลกระทบอย่างหนัก เนื่องจากการคาดการณ์ของกระทรวงสาธารณสุขและแพทย์ผู้เชี่ยวชาญ ต่างเห็นว่าโรคระบาดโควิด - 19 นี้ จะยังแพร่เชื้อต่อไปอีกสักระยะหนึ่ง รัฐบาลจึงได้เน้นที่การป้องกันเฝ้าระวัง ด้วยมาตรฐานที่สูงกว่าระยะของการแพร่เชื้อ และดูแลผลกระทบที่เกิดกับประชาชนไปพร้อม ๆ กัน ซึ่งถือเป็นแนวทางการบริหารจัดการอย่างสมดุล ตอบโจทย์ทั้งการป้องกันไวรัสและพยายามให้มีผลกระทบต่อประชาชนให้น้อยที่สุด
"สิ่งสําคัญในการป้องกันการแพร่ระบาดของไวรัสโควิด-19 คือความร่วมมือของประชาชน ซึ่งทุกคนต้องช่วยกันรักษาระยะห่างทางสังคม ตามแนวทาง social distancing เพราะก่อนหน้านี้ แม้นายกรัฐมนตรี จะประกาศ พ.ร.ก. ฉุกเฉิน แต่ก็ยังพบกิจกรรมรวมกลุ่ม พบปะสังสรรค์ ซึ่งเป็นการเสี่ยงในการติดโรค ดังนั้น จึงขอให้ประชาชนร่วมมือกันปฏิบัติตามคําสั่ง กฎระเบียบ และคําแนะนําของกระทรวงสาธารณสุขอย่างเคร่งครัด เพื่อเราจะผ่านพ้นช่วงเวลาที่ยากลําบากนี้ไปด้วยกันโดยเร็ว" น.ส.ไตรศุลี กล่าว
...................................
กลุ่มประชาสัมพันธ์และเผยแพร่ สํานักโฆษก